open-index/open-wikipedia-markdown huggingface dataset:
Raiatea

**Raiatea** er ei øy i îles Sous-le-Vent i Selskapsøyene i Fransk Polynesia. Det er tre kommuner på øya: Uturoa, Taputapuatea og Tumaraa. Folketellingen i 2012 viste et innbyggertall på  i de tre kommunene til sammen. Uturoa er største by.

## Naturgeografi
Raiatea ligger 4 km sør for Tahaa, som den deler lagune med. Øya har et areal på 238 km².

Fjellet Temehani er på 772 moh. Fjellplatået her har vegetasjon med sjeldne, endemiske arter. 26 plantearter finnes bare i dette området, mens ytterligere 48 arter er endemiske på øya Raiatea. Særlig kjent er den truede *Apetahia raiateensis*, lokalt kalt *tiare apetahi*.

## Historie
Før kristendommen ble innført var øya et viktig religiøst sentrum, som huset den viktigste kultplassen, maraen Taputapuatea. Dette kulturminnet ble i 2010 nominert til UNESCOs verdensarvliste. 

På Raiatea utviklet det seg en kult omkring krigerguden Oro, med høvdingeprester som hadde religiøs så vel som politisk makt.

## Samferdsel
Flyplassen på Raiatea ligger ved Uturoa.

## Referanser
Pangram

**Pangram** (Fra gammelgresk: παν «alt» + γράμμα «bokstav», altså: «alle bokstaver») er en setning eller et uttrykk som inneholder minst én av hver bokstav i språkets alfabet. Et *Perfekt* pangram inneholder alle og *bare én* av hver bokstav. Et *ufullstendig* pangram inneholder nesten, men ikke alle, bokstavene fra alfabetet.

Pangramer brukes som ren underholdning; som skriveeksempel for prøve på håndskrift; som hjelpemiddel til å vise en font; eller som huskeregel for å raskt teste tegnsettet i teknisk utstyr som behandler eller viser bokstaver. 

## Kjente eksempler
Et kjent pangram for det engelske alfabetet er: «*The quick brown fox jumps over the lazy dog*», som består av 35 bokstaver, men det engelske alfabetet har 26 bokstaver, så dette er altså fullstendig, men ikke perfekt.

Dette pangrammet ble utviklet og først tatt i bruk av den store amerikanske telegramformidlingsbedriften Western Union, til å sjekke at teleksutstyr fungerte som det skulle. Senere har det også blitt kjent blant annet fordi det var standardtekst til illustrasjon av fonter i engelsk utgave av Microsoft Windows.

Et eksempel på et norsk pangram er: «*Høvdingens kjære squaw får litt pizza i Mexico by*».

## Flere eksempler
39: «*Sær golfer med kølle vant sexquiz på wc i hjemby*».
41: «*Høvdingens kjære squaw får litt pizza i Mexico by*».
45: «*Vår kjære møy i cape øvde banjo, whist og quiz i taxifila*».
45: «*IQ-løs WC-boms uten hørsel skjærer god pizza på xylofon*».
47: «*Vår kjære zulu-møy øvde banjo, whist og quickstep fra taxi*».
50: «*Etter quiz og whist må Jo bære fakkellys på vår sørgående cox*».
53: «*Taxisjåføren quizet bedre om calypso, watt og klær på hjemveien*».
53: «*Vår sære Zulu fra badeøya spilte jo whist og quickstep i min taxi*».
57: «*Du åt ca fire wienerpølser og tok taxi hjem fra byen med ære fra quizen*».
57: «*Jeg begynte å fortære en sandwich mens jeg kjørte taxi på vei til quiz*».
95: «*Quisling var ein kløppar til å spela jazz på xylofon, men lærte seg aldri å spela cembalo før han drog til Washington*».

## Se også
* Akrostikon (tekst der første bokstav i hvert av ordene til sammen gir et "skjult" ord eller en setning).
* Anagram (et av flere ord som består av nøyaktig de samme bokstavene, men i forskjellig rekkefølge).
* Figur (retorikk).
* Lorem ipsum (hensiktsmessig meningsløs tekst til illustrering av grafisk design).
* Ordspill.
* Palindrom (et ord eller en setning som gir mening både når den leses forlengs og baklengs).
* Trope (retorikk).
* Tungekrøll (en setning som lett blir uttalt feil hvis den sies fort eller flere ganger etter hverandre).
## Eksterne lenker
*
Prinsesse Caroline-Mathilde Alper

**Prinsesse Caroline-Mathilde Alper** er en fjellkjede ved foten av halvøya Holm Land på Nordøst-Grønland. Området ligger i nordre del av Nordøst-Grønland biosfærereservat. Fjellkjeden er oppkalt etter prinsesse Caroline-Mathilde av Danmark (1912–1995).

Prinsesse Caroline-Mathilde Alper strekker seg fra Hekla Sund i sør til Ingolf Fjord i nord. Mot øst avgrenses fjellkjeden av Brede Spærregletscher, og mot vest avgrenses fjellene av Vandredalen og Sæfaxi Elv. Fjellkjedens utstrekning i nord-syd-retning er 55 km, og fjellområdets bredde utgjør 20 km.

Den høyeste fjelltoppen i Prinsesse Caroline-Mathilde Alper oppgis på det viste kartet fra US Air Force å være 1801 moh. En lavere topp på 1737 moh. ligger i den søndre del av fjellkjeden. Det vedlagte danske kartet oppgir ingen høyder for området.  

## Eksterne lenker
* Nordøst-Grønland, Kart i målestokk 1:1 000 000. De Nationale Geologiske Undersøgelser for Danmark og Grønland (GEUS), 2010.
* Anthony K. Higgins: Catalogue of place names in northern East Greenland, Geological Survey of Denmark and Greenland Bulletin, bind 21, 2010, sidene 117–368. (engelsk)
7 Zwerge – Männer allein im Wald

***7 Zwerge – Männer allein im Wald*** er en tysk filmkomedie fra 2004 regissert av Sven Unterwaldt og skrevet av Otto Waalkes. Filmen er inspirert av historien om *[[Snehvit og de syv dvergene|Snehvit og de syv små dverger]]* kjent fra Brødrene Grimm. Den tyske sangeren Nina Hagen har rollen som *Den onde dronning* og hennes datter Cosma Shiva Hagen som Snehvit.

## Handling
Rødhette plukker blomster når hun bestemmer seg for å gå inn i Unterwald, en mørk skog. Dvergen Bubi spionerer på henne, men blir angrepet av en bjørn, som viser seg å være den annen dverg Tschakko i forkledning. Ettersom dvergene har forbud mot å se på kvinner, blir han straffet ved at et ekorn kiler føttene hans. Dvergene har et møte som blir avbrutt av "giganten" Ralphie. Han ønsker å bli medlem av "de syv dvergene" men dette er umulig ettersom det allerede finnes syv dverger. Dvergene sender Ralphie bort, og bestemmer seg for å ødelegge broen slik at kvinner ikke kan komme seg inn i skogen igjen. Fordi de har hatt dårlig erfaring med dynamitt tidligere, setter de bare opp et skilt som forbyr kvinner å passere broen.

I mellomtiden forteller spøkelset i dronningens magiske speil at Snehvit er enda vakrere enn dronningen. Dette gjør at dronningen får tak i en jeger som kan kvitte seg med Snehvit. Men jegeren tar henne i stedet med til et barnehjem. Jegeren påstår til dronningen at hunden hans Brutus drepte og spiste opp Snehvit. Når dvergene kommer tilbake til hytta deres, finner de en sovende Snehvit. De erklærer at lengden på en dverg er en gammel fordom. Det er ikke lengden, men livsstilen, som avgjør om noen er en dverg eller ikke. Dronningen oppdager at Snehvit fremdeles lever. Når dvergene planlegger en fest for Snehvit, kidnapper dronningen henne. Dvergene leter etter henne, men finner bare dronningens krone. De reiser deretter til dronningens slott, for å finne ut hva som har skjedd.

## Skuespillere
* Boris Aljinovic som Cloudy
* Tom Gerhardt som Wache
* Cosma Shiva Hagen som Snehvit
* Nina Hagen som den onde dronningen
* Norbert Heisterkamp som Ralfie
* Heinz Hoenig som Brummboss
* Mavie Hörbiger som Rødhette
* Rüdiger Hoffmann som et magisk speil
* Markus Majowski som Cookie
* Mirco Nontschew som Tschakko
* Hans Werner Olm som Spliss
* Christian Tramitz som en jeger

## Referanser


## Eksterne lenker
* 
* ''7 ZWERGE - MÄNNER ALLEIN IM WALD'', cinema.de. Besøkt den 20. juni 2013
Q-kode

**Q-koder** eller **Q-forkortelser** er et internasjonalt standardisert system av tre-bokstavs-koder, med klart definerte standardmeldinger, til bruk i telegrafi og til amatørradiokommunikasjon, fra den gang da man brukte morsealfabetet. Q-kodene er definert i REC 1172 i *Det internasjonale Radioreglementet* (RR) fra Den internasjonale telekommunikasjonsunion (ITU) 

Den første bokstaven i alle tre-bokstavs-kodene er Q – derav navnet.

## Referanser
Karl-Erik Palmér

**Karl-Erik «Calle» Palmér** (født 17. april 1929 i Malmö, død 2. februar 2015) var en svensk fotballspiller.

Palmér var fotballproff i Italia og spilte åtte sesonger for AC Legnano. Han forsøkte seg også for Juventus, men hadde ikke suksess i klubben, og vendte tilbake til Sverige, hvor han la opp kort tid senere.

Palmér var i Sveriges tropp da Sverige tok bronse i VM i 1950.

Etter karrieren som fotballspiller ble Palmér sportsjournalist, først for *[[Arbetet]]*, og senere for *[[Sydsvenskan]]*.

Karl-Erik Palmérs sønn, Anders Palmér, var også fotballspiller for Malmö FF.

## Referanser

## Eksterne lenker
*
Litteraturåret 1923

**Litteraturåret 1923** er en oversikt over utgivelser, hendelser, prisvinnere og avdøde personer med tilknytning til litteratur i 1923.

## Priser og utmerkelser
* Carl Møllers Legat: Jesper Ewald
* De Nios Stora Pris: Elin Wägner
* Georg Büchners pris: Adam Karillon (1853-1938) og Arnold Ludwig Mendelssohn (1855-1933)
* Gustaf Fröding-stipendiet: Ola Hansson
* Goncourt-prisen: L. Fabre for *Rabevel ou Le mal des ardents*
* Holger Drachmann-legatet: Carl Gandrup
* Nobelprisen - William Butler Yeats, Irland 
* Otto Benzons Forfatterlegat: Johannes V. Jensen
* Prix Femina: Jeanne Galzy for *Les Allongés*

## Hendelser
* Georg Büchners pris innstiftes til minne om Georg Büchner.

## Nye bøker
### Skjønnlitteratur
* *[[Bergenstoget plyndret i natt]]* av Jonatan Jerv (Nordahl Grieg og Nils Lie)
* *Brantome om kungar och kungliga damer* av Ola Hansson
* *Böcker och vandringar* av Vilhelm Ekelund 
* *Den nya moralen och arbetarklassen* av Aleksandra Kollontaj
* *[[Den sanne historien om Ah Q]]* av Lu Xun
* *Den åpne graven* (*Murder on the Links*) av Agatha Christie 
* *De röda trådarna* av Walter Hülphers
* *[[Den fjerde nattevakt]]* av Johan Falkberget 
* *En man från Devon och andra berättelser* (*A Man of Devon*) av John Galsworthy
* *En mycket ung man* (Petreussviten) av Gustaf Hellström
* *Ett avlyssnat samtal* av Aleksandra Kollontaj
* *[[Från Seine, Rhen och Ruhr]]* av Elin Wägner
* *I stormen* av Olav Duun 
* *Jag ger vika* av Stina Aronson
* *Menneskebonn* av Tarjei Vesaas
* *Jag, Ljung och Medardus* av Hjalmar Bergman
* *100 jakthistorier och lite till* (under pseudonym, Nanok II) av Vilhelm Ekelund
* *[[Siste Kapitel]]* av Knut Hamsun
* *[[Swedenhielms]]*, teaterstykke av Hjalmar Bergman
* *Två vägar* av Ernst Didring
* *Två år i varje klass* av Kar de Mumma
* *Tärningkast* (poesi) av Frans G. Bengtsson
* *Vandringa* (tredje bind romanserien *Dansen gjenom skuggeheimen*) av Kristofer Uppdal

### Sakprosa
* Idrætsboken med K. Vilh. Amundsen som redaktør

## Fødsler

## Dødsfall
* 3. januar - Jaroslav Hašek, tsjekkisk forfatter (født 1883)
* 9. januar – Katherine Mansfield, newzealandsk forfatter (født 1888)
* 29. januar - Amalia Fahlstedt, svensk forfatter (født 1853)
* 24. juni - Edith Södergran, finlandssvensk forfatter (født 1892)
* 8. november - Alfhild Agrell, svensk forfatter (født 1849)
* 12. desember - Raymond Radiguet, fransk forfatter (født 1903)

## Referanser


## Eksterne lenker
*
Jongno-gu

**Jongno-gu** (hangul: , hanja: ) er et forvaltningsdistrikt og en bydel i Seoul i Sør-Korea. Forvaltningsdistriktet har i overkant av 155&nbsp;000 innbyggere og et areal på 24&nbsp;km². Distriktet grenser til  Dongdaemun-gu i øst, Seongbuk-gu i nord, Seodaemun-gu i vest og Jung-gu i sør.

Bydelen ligger sentralt i Seoul, og huser blant annet presidentboligen Det blå hus, hovedtempelet i koreansk buddhisme og andre kulturminner samt virksomheter som Hyundai Engineering & Construction, Daewoo Engineering & Construction, Lotte-konsernet, SK Group og dagsavisen *[[Dong-a Ilbo]]* .

Forvaltningsdistriktet har et visst lokalt selvstyre med Kim Yeong-jong som borgermester. Jongno-gu er videre inndelt i 20 administrative nabolag. Jongno-gu fungerer også som valgkrets med pluralitetsvalg til Sør-Koreas nasjonalforsamling.

## Referanser


## Eksterne lenker
*
Modestep

**Modestep** er et engelsk band som spiller elektronisk/dubstep. Bandet spiller forskjellige sjangrer som Dubstep, Hard Rock og electronic rock. Bandet startet å lage musikk i 2010, bandet har blitt kjent via å spille konserter for UKF dubstep. Debattalbumet Evolution Theory har fem singler ``Feel Good``, ``Sunlight``, ``To the Stars``. ``Another day`` og ``Show me a sign``.

Bandet gav ut sin debattutgivelse *[[Evolution Theory]]* hos A&M Records i februar 2013.

## Medlemmer
*Josh Friend, Sanger. 
*Tony Friend, DJ. 
*Matthew Curtis, trommer 
*Nick Tsang, gitar

## Referanser


## Eksterne lenker
* 
*
Gabriel de Paulo Limeira

**Gabriel de Paulo Limeira**, eller bare **Gabriel** (født 20. august 1983 i Mauá) er en brasiliansk fotballspiller, som spiller for den brasilianske klubben Fortaleza. Limeira er midtstopper, men spiller også i andre defensive posisjoner.

Limeira har spilt for en rekke brasilianske klubber, men har også spilt for svenske Malmö FF og tyrkiske Manisaspor.

## Referanser

## Eksterne lenker
*
Det brenner, min skjønne!

***Det brenner, min skjønne!*** (tsjekkisk originaltittel: *Hoří, má panenko*) er en tsjekkoslovakisk filmkomedie fra 1967 regissert av Miloš Forman. 

Den norske tittelen bygger på den svenske *Det brinner, min sköna*. Filmen kom med norsk tekst på DVD i 2009, da under tittelen *Det brenner, min kjære!*

## Handling
Filmen er en folkelig farse med komiske og absurde opptrinn om et årlig ball som blir holdt av et frivillig brannkorps i en tsjekkisk småby. Hele byen er invitert, og festlighetene omfatter blant annet dans, gavelotteri og skjønnhetskonkurranse. Det meste blir ødelagt av en velmenende, men ineffektiv og delvis korrupt arrangementskomité, tyvaktige og drikkfeldige gjester og en brann i et nabohus der redningsarbeidet ikke fungerer. Heller ikke overrekkelsen av en brannøks som æresbevisning til en eldgammel korpsformann går som planlagt.

## Produksjon og mottakelse
De fleste rollene i *Det brenner, min skjønne!* ble spilt av amatørskuespillere, blant annet lokale brannmenn.

Filmen ble kort etter premieren tolket som en satirisk karikatur av det kommunistiske samfunnssystemet i Øst-Europa og forbudt av den politiske sensuren. Den ble imidlertid nominert som en av de beste utenlandske filmene i den amerikanske Oscar-utdelinga 1969.

*Det brenner, min skjønne!* regnes som en milepæl innen tsjekkisk film og en viktig representant for den nye bølgen av friere filmer fram til prahavåren 1968. Filmen var den første fargefilmen til Forman, og den siste han lagde i Tsjekkoslovakia før han flyttet til Vesten. Da Sovjetunionen og andre Warszawapaktland invaderte landet i august 1968, var Forman i Paris for å få fransk finansieringsstøtte til filmen etter at den italienske produsenten Carlo Ponti trakk pengene på grunn av filmforbudet. Regissøren reiste da videre til USA der han blant annet vant Oscar-priser for filmene *[[Gjøkeredet (film)|Gjøkeredet]]* og *[[Amadeus (film)|Amadeus]]*.

## Referanser


## Eksterne lenker
* 
* Montages omtale av filmen 2012
Kambodsjas folkeparti

**Kambodsjas folkeparti** (khmer: គណបក្សប្រជាជនកម្ពុជា, *Kanakpak Pracheachun Kâmpuchéa*) er det største politiske partiet i Kambodsja.

Partiet var tidligere kjent som Kambodsjas revolusjonære folkeparti (KPRP), og var det eneste lovlige partiet i Folkerepublikken Kampuchea. KPRP var opprinnelig et marxist-leninistisk parti, selv om det antok et mer reformvennlig syn på midten av 1980-tallet under Heng Samrins ledelse. På 1990-tallet forlot partiet offisielt sin marxist-leninistiske ideologi og omdøpte seg selv til Det kambodsjanske folkepartiet. Imidlertid forble de fleste av medlemmene fra KPRP-tiden i partiet, og visse sider ved politikken som ble nedarvet fra kommunisttiden er fortsatt ivaretatt. Partiet ledes av en sentralkomite bestående av 34 medlemmer som fortsatt omtales som Politbyrået.

Idag stiller KFP på en plattform basert på ikke-ideologisk populisme. Ved valget i 2003 økte partiet sin støtte i parlamentet og oppnådde i 2008 cirka 58 % av stemmene i parlamentet, med 81,5 % valgdeltagelse. Partiet har med unntak av perioden 1993–1998 sittet ved makten siden Røde Khmer og Pol Pot ble styrtet under den vietnamesiske invasjonen i 1979.

Partiet har rent flertall i både nasjonalforsamlingen og senatet, men regjerer i koalisjon med det rojalistiske FUNCINPEC-partiet. Den nåværende statsministeren i Kambodsja, Hun Sen, er visepresident i partiet.

## Eksterne lenker
* 
*
Farr 40 OD

**Farr 40** er en entype kjølbåt designet av Farr Yacht Design i 1996 som en etterfølger av Mumm 30. Den ble opprinnelig bygget under International Measurement System (IMS) regler, men ble raskt populær og utviklet seg som en entypeklasse.

I 1997 ble den første Farr 40 One Design sjøsatt på Carroll Marine i Newport, RI med forhåpninger om å lage en ny spennende entypeklasse som kunne konkurrere internasjonalt.

Farr 40 ble i 2011 erstattet av den nye Farr 400.

## Farr 40 i Norge

Lystallet var frem til 2013 1.48, men båten har etter omlegging av respittsystemet i 2013 fått en NORrating på 1.1750 med masthead spinnaker.

Det er pr mai 2014 fire kjente Farr 40 OD i Norge på regattabanene:

## Referanser
Jarno Leppälä

**Jarno «Jarppi» Leppälä** (født 11. august 1979 i Seinäjoki) er en finsk mediepersonlighet og medlem av The Dudesons. I Finland går han under kallenavnet «no thumb», men er mest kjent som «Jarppi».

Rundt 2001 begynte han, sammen med barndomsvennene Jarno Laasala, Jukka Hilden og Hannu-Pekka «HP» Parviainen, serien «The Dudesons», opprinnelig vist på MoonTV. Kort tid etter reiste Dudesons på turné med et liveshow. I 2004 startet han et nytt show med tittelen «Duudsonielämää». I 2005 gjestet Leppälä, sammen med Hilden, MTV-serien Viva La Bam med Jackass-profilen Bam Margera.

Jarppis replikk er «two thumbs up» fordi han mangler tommelen på høyre hånd. Den mest kjente forklarelsen var da han mistet tommelen mens han slåss mot en isbjørn. Ifølge filmen mistet han tommelen under et motorsykkelstunt. Under en intervju i 2001, Jarppi sa at han mistet tommelen mens han brukte et kraftverktøy. Legene forsøkte å sette tommelen på plass, men det var mislykket. Hans del av tommelen kan bli vist i Dudesons episode 7 av sesong 3: "The Return of Jarppi's thumb".

Jarppi har en sønn med sin kone, sangerinnen Elina Karttunen.

## Serier
* Maailmankiertue (2001–2003)
* Törkytorstai (2003–2004)
* Duudsoni Elämää (2004)
* The Dudesons (2006–)
* Piilokamerapäälliköt (2008)
* Operaatio Maa (2008)
* Teräspallit (2010)
* The Dudesons in America (2010)
* Tanssii tähtien kanssa (2011)

## Filmer
* The Dudesons Movie (2006)
* Bam Margera Presents: Where the ♯$&% Is Santa? (2008)
* Minghags (2009)
* Jackass 3D (2010)

## Eksterne lenker
*
John Wilsons rederi

**John Wilsons rederi** ble etablert i 1919 av skipsreder John Wilson fra Arendal. Wilson hadde tidligere vært i kompaniskap med skipsreder Arnt J. Mørland i «Agdesidens rederi».

## Flåte
Selskapet eide bl.a skipene D/S Solaas og D/S Stensaas. 
D/S Stensaas ble senket av en sovjetisk ubåt utenfor Gamvik i 1942. Hele besetningen overlevde.

## Arkivet
Arkivet etter John Wilsons rederi befinner seg på Aust-Agder museum og arkiv i Arendal. Arkivet omfatter skipsdokumenter fra D/S Stensaas.

## Referanser


## Eksterne lenker
*
Alti Tasta

**Alti Tasta** er et kjøpesenter og bydelssenter i Tasta i Stavanger. 

Det har over 30 butikker, inkludert dagligvare, apotek, kafe og restaurant. Senteret forvaltes av Alti Forvaltning AS og eies av OBOS Eiendom AS. 

Tasta Senter skiftet navn til Alti Tasta 26. april 2021. Senteret er tegnet av Link signatur og åpnet 25. oktober 2012.

## Referanser


## Eksterne lenker
* 
*
Orbiting Solar Observatory

**Orbiting Solar Observatory**, forkortet **OSO**, var navnet på en serie på ni amerikanske romsonder som primært utforsket Solen, men som også hadde en rekke viktige ikke-solare oppdrag. Åtte av disse ble oppskutt av NASA mellom 1962 og 1975 ved å bruke Deltaraketter. Deres primære oppgave var å utforske en 11-årig solflekksyklus i ultrafiolett lys og gjennom røntgenstråling. De første syv sondene, **OSO 1**, **OSO 2**, **[[Orbiting Solar Observatory 3|OSO 3]]**, **OSO 4**, **OSO 5**, **OSO 6** og **[[Orbiting Solar Observatory 7|OSO 7]]**, ble bygd av Ball Aerospace & Technologies (den gangen kalt *Ball Brothers Research Corporation*) i Boulder Colorado. **OSO 8** ble bygd av Hughes Space and Communications Company, i Culver City, California.

## Eksterne lenker
* OSO 1 
* OSO 2
* OSO 3 
* OSO 4 
* OSO 5 
* OSO 6 
* OSO 7
* OSO 8
Icterus pyrrhopterus

***Icterus pyrrhopterus*** er en fugl i trupialfamilien. Den var tidligere regnet under arten epålettrupial. Den finnes i tropiske og subtropiske skog- og buskområder i Argentina, Bolivia, Brasil, Paraguay og Uruguay.

## Eksterne lenker
*
Icterus portoricensis

***Icterus portoricensis*** er en fugl i trupialfamilien som er endemisk for Puerto Rico.

## Eksterne lenker
*
Ṣāliḥ Muslim Muḥammad

**Ṣāliḥ Muslim Muḥammad** (1951–2026) var en syrisk og kurdisk politiker. Under borgerkrigen i Syria var han den fremste kurdiske talspersonen.

Muḥammad ble først involvert i den kurdiske bevegelsen på 1970-tallet, da han studerte til å bli ingeniør ved Istanbul Tekniske Universitet, etter å ha blitt påvirket av Mustafa Barzanis pågående kamp mot den irakiske regjeringa. At denne mislyktes førte til at han ble mer aktiv selv. Etter å ha fullført utdannelsen jobbet han som ingeniør i Saudi-Arabia før han på 1990-tallet vendte tilbake til Syria. 

I 1998 ble han med i Kurdistans demokratiske parti i Syria, den syriske grenen av Kurdistans demokratiske parti. Siden forlot han partiet i 2003 etter å ha blitt desillusjonert av dets manglende evne til å fullføre sine mål, og byttet til det nye Det demokratiske unionspartiet (PYD) en syrisk partner til det tyrkiske Kurdistans arbeiderparti. Han ble medlem av partiets utøvende råd, og i 2010 ble han valgt til dets leder. I 2010 flyktet han til en PUK-leir i Irak etter at han og hans kone var blitt fengslet i Syria, men i mars 2011, etter at borgerkrigen i Syria hadde begynt, vendte han  tilbake til Qamishli. 

I et intervju med BBC News august 2012 nektet Muḥammad for at han hadde «operasjonelle forbindelser» med PKK. Han la til at han hadde vært arrestert og løslatt årlig siden 2003 av regjeringa til Baššār al-ʾAsad. Under hans ledelse ble PYD det ledende politiske partiet i det som førte fram til erklæringen av et selvstendig Rojava. I 2018 ble han arrestert i Praha etterlyst av Tyrkias Interpol, men løslatt etter kort tid.

## Fotnoter


## Referanser


## Eksterne lenker
*
Elias Frederik Hetting

**Elias Frederik Hetting** (født 3. juni 1769, død 27. oktober 1826) var en norsk jurist fra Holt i Aust-Agder. Han var stortingsrepresentant til det første ordentlige Storting i 1815 hvor han representerte Nordre Trondhjems amt. 

Hetting var sønn av forvalteren ved Næs Jernverk. Selv tok han juridisk eksamen i 1790, og ble året etter fullmektig hos sorenskriveren i Ryfylke. Han var fungerende sorenskriver i Ryfylke 1797–1800, deretter sorenskriver i Aust- og Vest-Finnmark 1800–1805. Fra 1805 og til sin død var han sorenskriver i Namdalen.

## Referanser


## Kilder
* 
* Tallak Lindstøl: Stortinget og statsrådet, 1814-1914. B. 1 D. 1 : Biografier A-K, side 373-374, digital utgave

## Eksterne lenker
*
Gilbjerg Hoved

**Gilbjerg Hoved** på 56°7'40" nordlig bredde, et lite stykke vest for Gilleleje, er det nordligste punktet på øya Sjælland i Danmark. Den rette linja over havet mellom Gilbjerg Hoved og Kullaberg i Höganäs kommune i Sverige er grensa mellom Øresund og Kattegat.

Gilbjerg Hoved er en sandstrand som det stiger en omtrent 33 meter høy moreneformasjon opp fra, med en steil og skogløs skråning som på dansk blir kalt en *[[klint]]*. Langs kanten av denne skråninga eller klinten går det en sti, *Gilbjergstien*, som fører fra Gilleleje til fritids- og sommerhusområdet *Strand Esbønderup*. Øverst på klinten står en minnestein over Søren Kierkegaard med Kierkegaard-sitatet: «Hvad er sandhed andet end en leven for en idé».

En del av området rundt Gilbjerg Hoved er fredet på grunn av naturforholdene (ca. 25 ha), mens et område på rundt 40 ha som omgir Gilbjerg Hoved er pekt ut som såkalt EU-habitatområde på grunn av sin karakter av særegen naturtype: «klinter med vegetation langs de atlantiske kyster og Østersøkysterne».

## Referanser


## Eksterne lenker
* Dansk Ornitologisk Forening (DOF) om fuglelivet og naturtilhøva i området kring Gilleleje
* Om Gilbjerg Hoved på internettsidene til Danmarks Naturfredningsforening
Liste over fjell i Belgia

Liste over Belgias høyeste fjell. Listen kan inneholde feil, særlig om høydene har blitt endret på nyere kart.

## Fotnoter
Kierkevare

**Kierkevare** (lulesamisk: *Gierggevárre*) er et fjell sør i Padjelanta nasjonalpark i svensk Lappland. 

## Fotnoter


## Referanser
Gråbukhonningeter

**Gråbukhonningeter** (*Myzomela chloroptera*) er en fugl i slekten *[[Myzomela]]* i familien honningetere. Den er endemisk til Indonesia.

## Underarter
Det er beskrevet fire underarter av gråbukhonningeter:
* *Myzomela chloroptera batjanensis* (Hartert, 1903)
* *Myzomela chloroptera chloroptera* (Walden, 1872)
* *Myzomela chloroptera eva* (Meise, 1929)
* *Myzomela chloroptera juga* (Riley, 1921)

## Referanser


## Eksterne lenker
* 
* 
* 
* Birdlife Species Factsheet: ''Myzomela chloroptera''. Besøkt 22. juni 2013.
Arild de Presno

**Arild Garcia de Presno** (født 4. mai 1962) er en norsk lokalpolitiker. Han er fra høsten 2011 varaordfører i Skjåk kommune, innvalgt på den lokale Bygdalist. 

Presno er linjemontør.

## Kilder

* «Bygdalista støttar Øygard», *Fjuken* 16. september 2011; besøkt 21. juni 2013.
Brede Vestby

**Brede Vestby** (født 16. april 1968) er en norsk lokalpolitiker. Han er fra høsten 2011 varaordfører i Ringebu kommune, innvalgt på den lokale Tverrpolitisk liste. 

Vestby er gitarist og ansatt på den kommunale kulturskolen. I 2012 fikk han – sammen med kollega og kone Tina Lie – kommunens kulturpris.

## Kilder

* «Varaordføreren i Ringebu er klar», *Gudbrandsdølen* 7. oktober 2011; besøkt 21. juni 2013.
* «Hyllet av hele Ringebu», *Gudbrandsdølen* 18. juni 2012; besøkt 21. juni 2013.
Steinar Steinarsson jr.

**Steinar Steinarsson jr.** (født 19. juni 1956, død 10. mai 2013) var en norsk lokalpolitiker. Han var fra høsten 2011 varaordfører i Flå kommune, innvalgt på den lokale Bygdelista. Dette var hans sjette periode i kommunestyret.

Steinarsson jobba i likningsvesenet.

## Kilder
* «Varaordførar Steinar Steinarsson jr. er død», *Hallingdølen* 10. mai 2013; besøkt 21. juni 2013.
* «Hyllet av hele Ringebu», *Gudbrandsdølen* 18. juni 2012; besøkt 21. juni 2013.
Tor Arild Bakke

**Tor Arild Bakke** (1950–2021) var en norsk lokalpolitiker. Han var fra høsten 2011 varaordfører i Hægebostad kommune, innvalgt på den lokale Tverrpolitisk liste.

## Referanser
Litteraturåret 1926

## Priser og utmerkelser
* Carl Møllers Legat: Johannes Weltzer
* De Nios Stora Pris: Hjalmar Bergman
* Goncourt-prisen: H. Deberly for *Le supplice de Phèdre*
* Gustaf Fröding-stipendiet: Vilhelm Ekelund
* Holger Drachmann-legatet: Emmy Drachmann
* Otto Benzons Forfatterlegat: Karin Michaëlis
* Melsom-prisen: Lars Eskeland og Sven Moren
* Nobelprisen - Grazia Deledda, Italia 
* Prix Femina: Charles Silvestre fos *Prodige du coeur* 
* Pulitzerprisen for skjønnlitteratur: Sinclair Lewis for Arrowsmith (avslo prisen)

## Hendelser

## Nye bøker
### Skjønnlitteratur
* *[[Alberte og Jakob]]* av Cora Sandel 
* *[[De förskingrades arv]]* av Gustav Hedenvind-Eriksson
* *The Murder of Roger Ackroyd* (*Doktoren mister en pasient*) av Agatha Christie 
* *[[Drømmenovelle]]* (*Traumnovelle*) av Arthur Schnitzler 
* *[[En fejd]]* (noveller) av John Galsworthy
* *[[Gry (roman)|Gry]]* (*The Dark Dawn*) av Martha Ostenso
* *[[Hamar i Hellom]]* av Olav Aukrust
* *[[Jonas och Helen]]* av Hjalmar Bergman
* *[[Kriser och kransar]]* (diktsamling) av Birger Sjöberg .
* *[[Kvinnans ställning i den ekonomiska samhällsutvecklingen]]* - Aleksandra Kollontaj
* *[[Mannen vid ratten. Noveller]]* av Gustaf Hellström
* *[[Natten till söndag]]* av Elin Wägner
* *[[Og solen går sin gang]]* (*The Sun Also Rises*) av Ernest Hemingway
* *[[Ole Brumm]]* (*Winnie-the-Pooh*) av A. A. Milne
* *[[Slottet (roman)|Slottet]]* (*Das Schloss*) av Franz Kafka 
* *[[Soldatens lön]]* av William Faulkner
* *[[Ur minnet och dagboken]]* av Ola Hansson
### Sakprosa
* *[[Norsk bondereising]]* av Halvdan Koht 

## Fødsler

## Dødsfall

* 30. april – Christian Blangstrup, dansk forfatter og redaktør (født 1857)
* 19. juni – Oscar Bloch, dansk lege, overkirurg og forfatter (født 1847)
* 9. oktober – Helena Nyblom, dansk/svensk forfatter (født 1843)
* 13. oktober – Hans E. Kinck, norsk forfatter og filolog (født 1865)
* 14. november – Karl Nilsson, svensk folkeskolelærer, forfatter, tegner og maler (født 1844) 
* 29. desember – Rainer Maria Rilke, østerriksk forfatter (født 1875)

## Referanser


## Eksterne lenker
*
Erik Stenumgaard

**Erik Stenumgaard** (født 8. november 1967) er en norsk lokalpolitiker. Han er fra høsten 2011 varaordfører i Sør-Fron kommune, innvalgt på den lokale Bygdalista. 

## Kilder

* «Muriteigen har overtatt», *Gudbrandsdølen* 25. oktober 2011; besøkt 21. juni 2013.
Elisabeth Wesenlund Hauge

**Elisabeth Wesenlund Hauge** (født 12. juli 1979) er en norsk lokalpolitiker. Hun er fra høsten 2011 varaordfører i Odda kommune, innvalgt på den lokale lista Nye Odda. 

## Kilder

* «Opdal vil ha flere arbeidsplasser», *Hardanger Folkeblad* 19. oktober 2011; besøkt 21. juni 2013.
Kristin Nåmdal

**Kristin Nåmdal** (født 17. september 1967) er en norsk lokalpolitiker. Hun er fra høsten 2011 varaordfører i Modalen kommune, innvalgt på den lokale Samlingslista.

## Kilder

* «Knut Mo held fram som ordførar i Modalen», *Hordaland* 6. oktober 2011. Arkivversjon på archive.is; besøkt 18. juli 2017.
* Protokoll fra møte i Modalen kommunestyre 15. oktober 2015 med konstituering av nytt kommunestyre og valg av ordfører og varaordfører; besøkt 18. juli 2017.
Joakim Systaddal

**Joakim Systaddal** (født 23. mai 1985) er en norsk lokalpolitiker. Han blei høsten 2011 valgt til varaordfører i Hyllestad kommune, der han representerte den lokale Samlingslista.

Systaddal arbeidde fra 2008 som it-medarbeider hos Wergeland Elektro & VVS. Våren 2013 begynte han som prosjektleder for omstillingsarbeidet i kommunen, og han søkte da permisjon fra de politiske verva.

## Kilder
* «Gjerde ny ordførar i Hyllestad», *Firda* 15. september 2011; besøkt 21. juni 2013.
* «Ny prosjektleiar næringsutvikling i Hyllestad» på Hyllestad kommunes nettsted 27. februar 2013; besøkt 21. juni 2013.
* «Ny jobb» på Systaddals egen blogg 1. april 2013; besøkt 21. juni 2013.
* TV2s velgerguide; besøkt 21. juni 2013.

## Eksterne lenker
* Systaddals blogg
Helge Støylen

**Helge Støylen** (født 3. oktober 1961) er en norsk lokalpolitiker. Han er fra høsten 2011 varaordfører i Sande kommune, innvalgt på den lokale Tverrpolitisk liste for Kvamsøya, Sandsøya og Voksa.

## Kilder
* «Kampen om ordførerklubba» , *Sunnmørsposten* 13. september 2011; besøkt 21. juni 2013.
Reidar Smalås

**Reidar Smalås** (født 6. desember 1957) er en norsk fjelloppsynsmann og kommunepolitiker. Han har vært fjelloppsynsmann i Namsskogan siden 1990. Han har vært medlem av Namsskogan kommunestyre og formannskap siden 2007 og Namsskogans varaordfører 2011–2015, valgt på den borgerlige felleslisten Optimum.

## Referanser
Britt Helstad

**Britt Helstad** (født 1951) er en norsk lokalpolitiker. Hun var fra 2015 til 2023 ordfører i Bindal kommune, som representant for Arbeiderpartiet. Fra 2011 til 2015 var hun varaordfører, valgt på en lokal liste. Hun har vært lærer ved Terråk skole og salgsmedarbeider og tillitsvalgt på Bindalsbruket.

## Referanser
Kari Anne Bøkestad Andreassen

**Kari Anne Bøkestad Andreassen** (født 16. desember 1973) er en norsk lokalpolitiker for Senterpartiet. Hun var fra 2011 til 2015 varaordfører i Vevelstad kommune, innvalgt på den lokale Samarbeidslista. Fra 2015 til 2019 var Andreassen Vevelstads første kvinnelige ordfører.

Hun stilte til Stortinget som Nordland Sp sin 3. kandidat ved valget 2017.

I 2019 ble hun valgt til fylkesordfører i Nordland.

Andreassen er opprinnelig dyrlege.

## Referanser


## Eksterne lenker
* 
* «Ny kvinnelig varaordfører i Vevelstad», *Helgeland Arbeiderblad* 16. september 2011; besøkt 21. juni 2013.
Torsten Simonsen

**Torsten Simonsen** (født 22. januar 1953) er en norsk lokalpolitiker fra Venstre. Han er fra høsten 1999 varaordfører i Rødøy kommune, innvalgt på den lokale Rødøy Fellesliste.

## Kilder
* «Olav Terje Hoff ny ordfører i Rødøy», *Nettavisen Polarsirkelen* 5. november 2003; besøkt 21. juni 2013.
* «Formannskapet 2011–2015»  på Rødøy kommunes nettsted; besøkt 21. juni 2013.
* «– Vi takker for tilliten» på Venstres nettsted; besøkt 21. juni 2013.
Gudbjørg Navjord

**Gudbjørg Haukedal Navjord** (født 20. juli 1962 i Midtre Gauldal) er en norsk lokalpolitiker. Hun er fra høsten 2011 varaordfører i Beiarn kommune, innvalgt på den lokale Beiarn bygdeliste. Det er hennes første periode i kommunestyret.

Navjord har vært leder på nærmiljøsentralen (Beiarn Frivillighet) sia 1999. 

## Kilder
* «Kan bli bygdas første kvinnelige ordfører», *Avisa Nordland* 15. februar 2011; besøkt 21. juni 2013.
* kvinnelige ordfører i Beiarn», *Avisa Nordland* 27. september 2011; besøkt 21. juni 2013.
Guttorm Aasebøstøl

**Guttorm Anders Aasebøstøl** (født 25. februar 1966) er en norsk lokalpolitiker. Han er fra høsten 2011 varaordfører i Tysfjord kommune, innvalgt på den lokale Tverrpolitisk liste for Tysfjord. Han blei gjenvalgt i 2015.

## Referanser
Bjørn Hammer

**Bjørn Gudmund Hammer** (født 16. august 1947) er en norsk lokalpolitiker. Han var varaordfører i Skaun kommune fra fra høsten 2011 til 13. desember 2022, innvalgt på den lokale bygdelista (Buviklista). Han har vært aktiv i lokalpolitikken i over tjue år.

Hammer er bonde. Han fikk Skaun kommunes kulturpris for 2010 for langvarig innsats i Buvik Idrettslag.

## Referanser


## Kilder

* «Jon P. Husby fortsetter i Skaun» , *Sør-Trøndelag* 16. september 2011; besøkt 21. juni 2013.
* «Kulturprisen til Bjørn Hammer», *Nabonytt* 16. november 2010; besøkt 21. juni 2013.
* TV2s velgerguide; besøkt 21. juni 2013.
Frode Hansen (politiker)

**Frode Hansen** (født 1966) er en norsk lokalpolitiker. Han er fra høsten 2011 varaordfører i Røst kommune, innvalgt på Felleslista, som er ei lokal bygdeliste og ei sammenslutning mellom Arbeiderpartiet, Rødt og uavhengige velgere.

## Kilder
* Oversikt over kommunestyrets medlemmer på Røst kommunes nettsted; besøkt 21. juni 2013.
Susann Berg Kristiansen

**Susann Hjørdis Berg Kristiansen** (født 11. november 1960) er en norsk lokalpolitiker. Hun var varaordfører i Værøy kommune for perioden 2011−2015, innvalgt på den lokale Felleslista for Værøy. Fra 2019 er hun ordfører i Værøy. 

## Kilder
* Protokoll fra Værøy kommunestyres møte 5. oktober 2011; besøkt 21. juni 2013.
Svein Midtun

**Svein Erling Per Midtun** (født 16. mars 1945) er en norsk lokalpolitiker for Høyre. Han var fra høsten 2011 den siste varaordføreren i Bjarkøy kommune, innvalgt på den lokale Bjarkøy kommunes politiske fellesliste. Etter at Bjarkøy blei slått sammen med Harstad fra 1. januar 2013, blei Midtun vararepresentant i det nye Harstad kommunestyre.

## Kilder

* «Ordførerskifte i Bjarkøy», *Sverdslaget* 3. oktober 2011; besøkt 21. juni 2013.
* Oversikt i *Høyremagasinet muligheter* nr. 7, 2011, side 15; besøkt 21. juni 2013.
Roar Jakobsen

**Roar Åge Jakobsen** (født 3. juli 1957) er en norsk lokalpolitiker (LL) som fra 2015 til 2019 var ordfører i Berg kommune. Han var varaordfører i kommunen fra 2011 til 2015.

## Referanser
Hartvik Hansen

**Hartvik Andreas Hansen** (født 22. august 1950) er en samisk lokalpolitiker. Han er fra høsten 2007 varaordfører i Tana kommune, innvalgt på den lokale Felleslista (Oktasaslista). 

## Referanser


## Kilder
* Odd Mathis Hætta: *Sametinget i navn og tall : Høsten 1993 - høsten 1997*
* «Den politiske styringen av Tana de neste fire årene er klar»  på Tana kommunes nettsted 28. september 2011; besøkt 21. juni 2013.

## Eksterne lenker
* Hartvig Hansens biografi på Sametingets nettsider (besøkt 11. mai 2015)
Arne Jan Flølo

**Arne Jan Flølo** (født 1970) er en norsk diplomat. Han er Norges generalkonsul i Mumbai, India fra 2021 og har vært  chargé d'affaires ved Norges første ambassadekontor i Myanmar Han har blant annet vært ambassadesekretær ved den norske ambassaden i Bangkok og den norske ambassaden i Kathmandu, og seniorrådgiver i Utenriksdepartementet.Utenriksdepartementet.  

Arne Jan Flølo er yngre bror av tidligere ordfører i Bamble kommune, Jon Pieter Flølo (FrP).

## Referanser
Pistasj

**Pistasj** (*Pistacia vera*) er et særbu (separate hann- og hunntrær) løvfellende tre med ulikefinnete blader og små blomster i klaser som blir til steinfrukter. Steinfruktene har en grønn, spiselig kjerne og kalles pistasjnøtter.

Pistasjtreet ligner på terpentintreet, som vokser vilt i middelhavsområdet, men pistasjtrær har tynne blader, som har små hår når de er unge. Fruktene er større, 15–25&nbsp;mm, med et tynt, hardt skall. Treet blir opptil 10&nbsp;m høyt.

Pistasj vokser vilt fra Tyrkia, Syria og Israel østover til Sentral-Asia (Turkmenistan, Usbekistan, Afghanistan, Tadsjikistan, Kirgisistan). Treet har vært dyrket lenge i fjellene i Irak og Iran, og dyrkningen spredte seg vestover med perserne. Plinius d.e. skriver i *[[Naturalis Historia]]* at treet kommer fra Syria og at romerne har plantet det i Italia og Hispania.

Iran, USA og Tyrkia er de viktigste produsentene av pistasjnøtter.

## Litteratur
* 
* 
* 

## Eksterne lenker
*
Solwind

**P78-1**, eller **Solwind**, var en amerikansk romsonde som ble skutt opp ombord på en Atlas F rakett fra Vandenberg Air Force Base i California den 24. februar 1979. Romsonden var ment å gi større innsikt i solvindene, men returnerte begrensede data grunnet tekniske feil. P78-1 var aktiv frem til 13. september 1985, da den ble skutt ned i sin bane for å teste antisatellittmissilet ASM-135 ASAT.
Litteraturåret 1924

## Hendelser
* Et verk av Sigmund Freud utkommer for første gang på svensk, *[[Vardagslivets psykopatologi]]* .
* Eyvind Johnson debuterer med novellesamlingen *[[De fyra främlingarna]]*.

## Priser og utmerkelser
* De Nios Stora Pris: Vilhelm Ekelund, Gustaf Ullman
* Georg Büchners pris: Alfred Bock
* Goncourt-prisen: Thierry Sandre for *Le Chèvrefeuille, le Purgatoire, le Chapitre XIII*
* Holger Drachmann-legatet: Sven Lange
* Melsom-prisen: Johs. Horvei (oversettelse) og R.R. Hausback (pseudonym for Reinert Reinertsen)
* Nobelprisen - Wladyslaw Reymont, Polen 
* Otto Benzons Forfatterlegat: Knud Hjortø
* Prix Femina: Charles Derennes for *Le Bestiaire sentimental*

## Nye bøker
### Skjønnlitteratur
* *[[Blind-Anders]] av [[Olav Duun]]
* *Brantome* av [[Ola Hansson]]
* *Chefen fru Ingeborg* av [[Hjalmar Bergman]]
* *De fyra främlingarna* av [[Eyvind Johnson]]
* *Det egyptiske gravkammeret og andre Poirot-mysterier* (*Poirot Investigates*) av [[Agatha Christie]] 
* *Döda människor* av [[Rudolf Värnlund]]
* *Gömda land* av [[Karin Boye]]
* *Mein Kampf* av [[Adolf Hitler]] 
* *Mannen i brun dress* (*The Man in the Brown Suit*) av [[Agatha Christie]]
* *Moskoviter* av [[Albert Engström]]
* *Kvachi Kvachantiradze* av [[Mikheil Javakhishvili]]
* *Kvartetten som sprängdes* av [[Birger Sjöberg]]
* *Olsson går i land. Berättelser* av [[Gustaf Hellström]]
* *Onda sagor* av [[Pär Lagerkvist]]
* *Orions bälte* av [[Gustav Hedenvind-Eriksson]]
* *Sagan om den lilla hinden* av [[Elsa Beskow]] 
* *Sendemann Huskuld* av [[Tarjei Vesaas]]
* *Silverforsen* av [[Elin Wägner]]
* *Skibet gaar videre* av [[Nordahl Grieg]]
* *Trolldomsfjellet* (*Der Zauberberg*) av [[Thomas Mann]]
* *Trots allt* av [[John Galsworthy]]
* *Verdi* av [[Franz Werfel]]
* *Åke och hans värld* av [[Bertil Malmberg]]

=== Sakprosa ===
* *Boksning'' av Georg Antonius Brustad

### Religiøse skrifter m.m.
* Landstads reviderte salmebok

## Fødsler

## Dødsfall

## Referanser


## Eksterne lenker
*
Giulia Lama

**Giulia Elisabetta Lama** (1681–1747) var en italiensk maler, dikter og filosof.
__TOC__
## Liv og virke
Lite er kjent om livet til Lama, men hun ble født inn i en kunstnerfamilie og studerte sannsynligvis hos – eller samarbeidet med – Giovanni Battista Piazzetta i Venezia. Ifølge Antonio Schinella Conti studerte hun i ung alder matematikk; det kan forklare at de første spor av hennes kunstneriske aktivitet er fra så sent som rundt trettiårs alder.

Det er bevart omtrent 200 verk etter Lama, blant annet flere altertavler og andaktsbilder til kirker i Venezia og Nord-Italia. Verkene hennes karakteriseres av dramatiske komposisjoner, chiaroscuro-effekter og spesielle anatomiske detaljer med en utpreget rokokko-tendens. Hun var en av de første kvinnelige malere som anvendte nakne mannlige modeller.

Lama hadde også en viss suksess som poet: *Componimenti poetici delle più illustri rimatrici di ogni secolo* som ble utgitt av Luisa Bergalli i 1726 inneholder tre sonetter og to sanger av henne. Andre dikt ble publisert i samlinger fra 1734 og 1740. Diktene er inspirert av Petrarca og viser en pasjonert personlighet, noe en også kan lese av bildene hennes.

## Referanser


## Litteratur
* Antonio Conti: [«LAMA, Giulia (Giulia Elisabetta)»](http://www.treccani.it/enciclopedia/giulia-lama_(Dizionario_Biografico)/) i *Dizionario Biografico degli Italiani*, nr  63 årgang 2004

## Eksterne lenker
*
Ahmed Ali Kohzad

**Ahmed Ali Kohzad** (Urdu: احمد علی کوهزاد) er en palistinsk politiker, og generalsekretær for Hazaraenes demokratiske parti  (HDP) i Quetta, Pakistan. Han fullførte sin politiske vitenskapsgrad ved Universitetet i Balutsjistan, og siden har vært aktiv i politikken som medlem av Hazaraernes Student føderasjon.

## Referanser
Arkeologiåret 2013

## Utgravninger
* Mai - Utgravninger utført av Sobibór-museum i Polen gravde fram en flukttunnel laget av holocaustofre i Sobibor utryddelses leir.

## Funn
* 4. februar - DNA-bevis bekrefter at bein funnet i 2012 i Greyfriars, Leicester, er fra kong Rikard III av England.
* Juni
**Ruinene etter en stor Maya-by blir funnet i Mexico kalt Chactún, eller "Røde stein".
**En 1200 år gammel by, Mahendraparvata, blir funnet av ekspedisjon ledet av arkeologen  Jean-Baptiste Chevance i Kambodsja.  Byen inneholder templer som ikke har vært plyndret.
*Helleristningene ved Utenga i Lier, Buskerud ble oppdaget.

## Publiseringer

## Hendelser

## Priser
*Jeremy B. Rutter mottar Gullmedalje for fremragende innsats innen arkeologi av Archaeological Institute of America (AIA).

## Dødsfall

*3. oktober - Rodolphe Kasser, sveitsisk filolog og arkeolog (født 1927)
*12. november – Stylianos Alexiou, gresk klassisk arkeolog (født 1921)

## Bildegalleri

RodolpheKasser.jpg|Rodolphe Kasser(1927–2013)
MickAston_(cropped).jpg| Mick Aston(1946–2013)


## Referanser
Ludwik Szaciński

**Ludwik Szaciński de Ravics** (født 15. eller 16. april 1844 i Suwałki i russisk Polen, død 8. juli 1894 i Christiania) var fotograf i Christiania og en av de ledende portrettfotografene i Norge på slutten av 1800-tallet.

## Liv og virke
### Bakgrunn
Ludwik Szaciński var født nord i den russiske delen av Polen; han var det fjerde av ti barn av Feliks og hans hustru Jozefa født Frydrych. Familien Szaciński var kommet til Suwalki fra Litauen. 

Ludwik gikk på kadettskole i Warszawa, og der var han da januaroppstanden mot russerne brøt ut i 1863. Han tok del i opprøret som sekondløytnant. Han  ble tatt til fange og dømt til døden. Han rømte under dramatiske omstendigheter; han ble såret i foten under flukten og var i noen år på flukt i flere land i Europa.

### Flyktning
I Sverige skal han ha livnært seg som hundedressør ved hoffet til kong Karl IV i Stockholm inntil han kom til Norge i 1865. Han var fattig og kom med alle sine eiendeler på en kjerre.

### Fotograf
De første par årene livnærte han seg som omreisende fotograf og i 1867 etablerte han seg med eget atelier i Rådhusgata 11 i Christiania. Atelieret ble senere flyttet til Stortorvet/Karl Johans gate.
 
Szaciński ble en svært søkt fotograf og han portretterte mange av samtidens kjente personer. Han hadde en tilnærmet komplett samling av stortingsrepresentantene og i 1888 ble han kongelig hoffotograf. Hans arbeider gav han en rekke internasjonale fotopriser, blant annet fra Paris, Wien, Dresden, Philadelphia foruten fra Christiania. 

Da Det fotografiske Selskab ble stiftet i mars 1882 ble han valgt til formann. Han var ellers aktiv innen jakt og friluftsliv samt spiritisme og hypnose. Det var imidlertid kjent at han aldri trivdes i Norge og alltid forble en flyktning. Han begikk selvmord på Ormøya utenfor Christiania.

Firmaet ble drevet videre under samme navn av enken Hulda Szaciński frem til 1916.

## Eksempler på fotografier

Fil:Portrett av Dikka Møller, sommeren 1872.jpg|Carte de visite med Dikka Møller, sommeren 1872.
Fil:Fridtjof Nansen 1880.jpg|Fridtjof Nansen som student, 1880.
Fil:Husebybakken Oslo Wilse 16796.jpg|Husebybakken, 5. februar 1883.
Fil:Den norske Industri- og Kunstutstilling Oscars port OB.F11250.jpg|Inngangsportalen – Oscars port – til Den norske Industri- og Kunstutstilling på Tullinløkka, 1883.
Fil:Oscar II of Sweden OMu.F24035af.jpg|Oscar II, 1888.


## Fotnoter


## Referanser

## Eksterne lenker
* 
* Ludwik Szaciński  omtale og bilder av Szaciński fra Maihaugen
Ivar Horneland Kristensen

**Ivar Horneland Kristensen** (født 1968) er en norsk næringslivsleder og tidligere lokalpolitiker (Ap). Fra januar 2024 er han administrerende direktør for forskningsinstituttet Norsk institutt for bioøkonomi (NIBIO).

Kristensen er oppvokst i Haugesund og er utdannet siviløkonom og har en MBA i Global Seafood fra NHH i Bergen. Han har vært  administrerende direktør i hovedorganisasjonen Virke, generalsekretær i Tekna og administrerende direktør i Nordic Innovation. I tillegg har han vært styreleder i TU Media AS.

Han var medlem av Asker kommunestyre og formannskap fra 2007 til 2013. Ved kommunevalget 2011 var han Arbeiderpartiet sordførerkandidat i Asker.

## Referanser
Aspö (Karlskrona)

**Aspö** er en øy i Blekinge sørøst i Sverige i Karlskrona kommune i Blekinge län. Her ligger bosetningen Drottningskär og en festning med samme navn, Drottningskär kastell, fra 1600-tallet. Øya har omkring 460 fastboende, med mange flere besøkende om sommeren. Det er gratis fergeforbindelse hver time mellom Aspö og Karlskrona.

## Referanser


## Eksterne lenker
* 
* Turistkart over Aspö (PDF)
White House Down

***White House Down*** er en amerikansk actionthriller fra 2013. Filmen er regissert av Roland Emmerich etter manus av James Vanderbilt, og har Channing Tatum, Jamie Foxx og Maggie Gyllenhaal i hovedrollene.

*White House Down* er ikke til å forveksles med *[[Olympus Has Fallen]]* (av Antoine Fuqua og med Gerard Butler, Aaron Eckhart og Morgan Freeman) som kom bare noen uker tidligere og hadde et lignende premiss.

## Handling
John Cale (Channing Tatum), en politimann i Washington D.C., har nettopp blitt nektet drømmejobben i Secret Service, nemlig å beskytte president James Sawyer (Jamie Foxx). Han er lite lysten på å skuffe sin datter Emily (Joey King) med nyhetene, så han tar henne med på en omvisning på Det hvite hus. Men akkurat idet han gjør det, blir komplekset overtatt av en paramilitær gruppe. Mens landets regjering er i kaos og tiden løper ut, blir det opp til Cale å redde presidenten, datteren sin og hele landet.

## Om filmen
Filmen innbragte 205 millioner dollar på verdensbasis, hvorav 73 millioner i USA. Dette mot et produksjonbudsjett på ca. 150 millioner dollar. Filmen ble beskrevet som en kommersiell flop.

## Rolleliste
* Channing Tatum som John Cale
* Jamie Foxx som President James Sawyer
* Maggie Gyllenhaal som Carol Finnerty
* Jason Clarke som Emil Stenz
* Richard Jenkins som Eli Raphelson
* Joey King som Emily Cale
* James Woods som Martin Walker
* Nicolas Wright som Donnie the Guide
* Jimmi Simpson som Tyler
* Michael Murphy som Vice President Hammond
* Rachelle Lefevre som Melanie
* Lance Reddick som General Caulfield
* Matt Craven som Agent Kellerman
* Jake Weber som Agent Hope
* Peter Jacobson som Wallace
* Barbara Williams som Muriel Walker
* Kevin Rankin som Killick
* Garcelle Beauvais som First Lady Alison Sawyer

## Referanser


## Eksterne lenker
* 
*
Chactún

**Chactún** (Maya : Rød stein) er navnet på et mayisk arkeologisk funnsted (mesoamerikansk) i delstaten Campeche, Mexico, nord for Calakmul.
Et team av meksikanske og utenlandske eksperter fra National Geographic Society og Instituto Nacional de Antropología e Historia, ledet av den slovenske arkeologen Ivan Sprajc, oppdaget stedet etter studier av  flyfoto og ga det navnet ***Chactún***, "Rød stein". Byen skal stamme fra den mellomførklassisk perioden (600-900 f.Kr).
Ifølge Sprajc var oppdagelsen gjort mulig ved bruk av flyfoto tatt med en stereoskopisk teknikk.

## Se også
*Mayakulturen

## Referanser